Pat Mičel: Dakle, razmišljala sam mnogo o ženskom prijateljstvu
i, usput, ove dve žene,
čast mi je da kažem,
su mi prijateljice odavno, takođe.
Džejn Fonda: Da, jesmo.
PM: A nešto što čitam o ženskom prijateljstvu
je nešto što je Servantes rekao.
Rekao je: "Možeš mnogo toga da zaključiš o nekome",
u ovom slučaju o ženi,
"na osnovu toga s kim se druži."
Pa, započnimo -
(Smeh)
DžF: U ozbiljnom smo problemu.
Lili Tomlin: Dodaj mi tu jednu vodu,
strašno sam žedna.
(Smeh)
DžF: Uzimaš nam vreme.
Imamo veoma ograničeno -
LT: Samo njeno prisustvo isisava život iz mene.
(Smeh)
DžF: Tek ćeš da vidiš.
Kako bilo - izvinjavam se.
PM: Recite mi šta tražite kod prijatelja?
LT: Tražim nekoga ko zna da se zabavlja,
ko je odvažan,
ko je predusretljiv, razume se u politiku,
ko iole ima strasti za planetu,
ko je pristojan, ima osećaj za pravdu
i ko me smatra vrednom pažnje.
(Smeh)
(Aplauz)
DžF: Znate, razmišljala sam jutros,
ne znam ni šta bih radila bez mojih prijateljica.
Mislim to je: "Imam prijatelje, dakle postojim."
LT: (Smeh)
DžF: Ne, istina je.
Ja postojim jer imam prijateljice. One -
Ti si jedna od njih.
Ne znam za tebe, ali kako bilo -
(Smeh)
Znate, zbog njih sam jača, zbog njih sam pametnija,
zbog njih sam hrabrija.
Tapšu me po ramenu kad možda ne idem u pravom smeru.
I većinom su prilično mlađe od mene, takođe.
Znate? Mislim, lepo je to - LT: Hvala ti.
(Smeh)
DžF: Ne, zaista, tu i tebe podrazumevam jer, slušaj, znaš -
lepo je i dalje imati nekoga blizu sebe za igru i učenje
kada se bližite kraju.
Sve sam bliže - stići ću tamo pre tebe.
LT: Ne, drago mi je da mogu da starim paralelno uz tebe.
(Smeh)
DžF: Pokazujem ti kako.
(Smeh)
LT: Pa, zaista to radiš i radila si.
PM: Dakle, kako starimo
i kako prolazimo kroz različite vidove životnih iskustava,
šta radite da biste očuvale prijateljstvo vitalnim i živim?
LT: Pa, morate mnogo da koristite -
DžF: Ne poziva me kod sebe često, to vam mogu reći.
LT: Moram često da budem na društvenim mrežama -
Ti, tiho tamo. I tako -
(Smeh)
LT: I pregledam moje mejlove, SMS poruke
kako bih našla prijatelje,
i odgovorila im što je brže moguće
jer znam da im je potreban moj savet.
(Smeh)
Potrebna im je moja podrška
jer su moji prijatelji većinom pisci, aktvisti ili glumci,
a ti si sve to...
i čitav niz drugih opisnih fraza
i želim da ti odgovorim što je pre moguće,
želim da znaš da sam tu za tebe.
DžF: Koristiš li emotikone?
LT: Uh... DžF: Ne?
LT: Sramota me je. DžF: Ja baš volim emotikone.
LT: Ne, ja ispisujem --
Ispisujem svoje izraze sreće i čestitke,
i tugu.
DžF: Ispisuješ sve do tančina -
LT: Ispisujem svako slovo.
(Smeh)
DžF: Kakva puritanka.
Znate, kako starim,
sve više razumem značaj prijateljstva
i zato se zaista trudim
da posegnem i zakažem sastanke - da ne dozvolim da prođe previše vremena.
Čitam mnogo,
kao što je Lili isuviše dobro poznato,
knjige koje mi se svide, šaljem prijateljima.
LT: Kad smo saznale da ćemo danas biti ovde
poslala si mi gomilu knjiga o ženama, ženskim prijateljstvima
i bila sam iznenađena tolikim brojem knjiga,
kolika su istraživanja odrađena u skorije vreme -
DžF: Jesi li mi bila zahvalna? LT: Bila sam zahvalna.
(Smeh)
PM: I -
LT: Sačekajte, ne, ovo je zaista važno jer ovo je još jedan primer
kako su žene zapostavljene, ostavljene po strani, marginalizovane.
Veoma malo istraživanja je obavljeno na nama,
iako smo volontirale više puta.
DžF: To je istina.
(Smeh)
LT: Ovo je veoma uzbudljivo i ovo će da vam bude zanimljivo.
Istraživanje Medicinske škole na Harvardu je pokazalo
da žene koje imaju bliske prijateljice
su manje podložne pogoršanjima -
fizičkim pogoršanjima kako stare
i češće odaju utisak kao da žive vitalnije, uzbudljivije -
DžF: I duže -
LT: Radosnije živote.
DžF: Živimo pet godina duže od muškaraca.
LT: Mislim da bih menjala godine za užitak.
(Smeh)
LT: Ali najvažniji deo je da su otkrili -
rezultati su bili tako uzbudljivi i tako ubedljivi -
istraživači su otkrili
da je odsustvo bliskih prijateljica štetno po vaše zdravlje,
koliko i pušenje ili gojaznost.
DžF: Tu je još nešto takođe -
LT: Rekla sam svoje, pa...
(Smeh)
DžF: U redu, pa, saslušaj sad moj deo jer ima tu još nešto.
Zato što su jedino - godinama, decenijama -
jedino su istraživali muškarce kada su pokušavali da shvate stres,
tek su u skorije vreme počeli da istražuju šta se dešava ženama kad su pod stresom
i ispostavilo se da kada smo pod stresom - žene,
naša tela preplavi oksitocin.
To je hormon dobrog raspoloženja, koji umiruje i umanjuje stres.
Koji takođe raste kada smo s prijateljicama.
I smatram da je to jedan od razloga zašto živimo duže.
I žao mi je muškaraca jer nemaju to.
Testosteron kod muškaraca umanjuje efekte oksitocina.
LT: Pa, kad smo ti, ja i Doli po čitavi dan...
DžF: Oh -
LT: Smejale smo se, da, toliko smo se smejale
jer imamo toliko toga zajedničkog, a tako smo različite.
Ona je poput holivudske plemićke,
ja sam poput grubog deteta iz Detroita,
[Doli] je dete s juga, iz siromašnog grada Tenesija,
a otkrile smo da smo potpuno saglasne kao žene
i mora da smo -
toliko smo se smejale - da mora da smo međusobno produžile živote za deceniju.
DžF: Verujem - svakako je bilo mnogo prekrštanja nogu.
(Smeh)
Ako znate na šta mislim.
LT: Svi znamo na šta misliš.
(Smeh)
PM: Dodajete nam decenije upravo sad.
Dakle, među knjigama koje nam je Džejn poslala da čitamo o ženskom prijateljstvu
je jedna od žene kojoj se mnogo divimo, Sestre Džoan Čitister,
koja je rekla za žensko prijateljstvo
da prijateljice nisu samo društveni čin,
one su duhovni čin.
Da li razmišljaš tako o svojim prijateljicama?
Donose li dozu duhovnosti u tvoj život?
LT: Duhovnost - apsolutno verujem u to.
Jer - naročito ljudi koje poznajete veoma dugo,
s kojim ste provodili vreme -
mogu da vidim duhovnu srž u njima,
nežnost, ranjivost.
Zapravo to je vid ljubavi, elemenat ljubavi u vezi.
Mogu skroz da ti vidim dušu.
PM: Slažeš li se, Džejn -
LT: Međutim ja imam supermoći.
DžF: Pa, postoje razna prijateljstva.
Postoje poslovni prijatelji i prijatelji za žurke,
imam mnogo tih.
(Smeh)
Međutim prijateljstva koja proizvode oksitocin...
Imaju duhovnu auru jer otvaraju dušu, zar ne?
Znate, razotkrivamo se. I -
otkrila sam da mnogo plačem sa svojim prisnim prijateljicama.
Ne zato što sam tužna, već zato što sam dirnuta i inspirisana njima.
LT: A znaš i da će jedna od vas uskoro da umre.
(Smeh)
PM: Pa, nas dve sedimo ovde, Lili, o kojoj pričaš?
(Smeh)
I uvek mislim da kad žene pričaju o svojim prijateljstvima,
da muškarci uvek izgledaju zbunjeno.
Koje su razlike, po tvom mišljenju,
između muških i ženskih prijateljstava?
DžF: Ima mnogo razlike
i mislim da moramo da imamo mnogo saosećanja prema muškarcima -
(Smeh)
jer nemaju to što mi imamo.
Zbog čega mislim da ranije umiru.
(Smeh)
Saosećam mnogo s muškarcima
jer žene, bez šale, mi -
ženske veze, naša prijateljstva su potpuno razotkrivanje, mi se predajemo.
To su otkrovenja.
Mi rizikujemo ranjivost - nešto što muškarci ne rade.
Mislim, koliko puta sam te upitala: "Kako mi ide?"
"Jesam li zaista zabrljala na sceni?"
PM: Sjajno ti ide.
(Smeh)
DžF: Ali, mislim, mi postavljamo takva pitanja
našim prijateljicama,
muškarci ne.
Znate, ženska prijateljstva se opisuju kao direktna, licem u lice,
dok su muška prijateljstva više bok uz bok.
LT: Mislim, muškarci uglavnom ne žele da otkriju svoje emocije,
žele da zakopaju dublja osećanja.
Mislim, to je uopšteno konvencionalna misao.
Radije bi otišli u svoju mušku pećinu, gledali utakmicu, udarali loptice za golf
ili pričali o sportu ili o automobilima ili išli u lov ili bi imali seks.
Mislim, to je nekako - to je muževnije ponašanje.
DžF: Šta si mislila pod - LT: Pričaju o seksu.
Mislim, mogu da imaju seks,
ako mogu da dovedu nekoga u svoju mušku pećinu da -
(Smeh)
DžF: Znate li šta mi je zanimljivo, pak, to mi je veoma zanimljivo -
i opet, psiholozi nisu znali za ovo sve do skoro -
da su muškarci rođeni u potpunosti skloni vezama kao žene.
Ako pogledate snimke novorođenih dečaka i devojčica,
videćete da dečaci, baš kao i devojčice,
zure u majčine oči,
znate, potrebna im je međusobna razmena energije.
Kad majka odvrati pogled, može da se vidi zaprepašćenje kod deteta,
čak bi i dečaci zaplakali.
Potrebne su im veze.
Pa je pitanje: zašto se, kako odrastaju, to menja?
A odgovor je u patrijarhalnoj kulturi,
koja govori dečacima i mladićima
da je potreba za vezom, za razmenom osećanja s nekim, za devojčice.
Da pravi muškarac ne pita za smer ili ne ispoljava potrebe,
ne ide kod doktora kad se oseća loše.
Ne pita za pomoć.
Postoji citat koji baš volim:
"Muškarci se plaše da kad bi postali 'mi' to izbrisalo njihovo 'ja'."
Znate, njihovu svest o sebi.
Dok je svest o sebi kod žena oduvek bila nekako porozna.
Međutim naše "mi" je naše iskupljenje,
to nas čini jakima.
Nismo bolje od muškaraca,
samo ne moramo da dokazujemo svoju muževnost.
LT: Pa, da -
DžF: To je citat Glorije Stajnam.
Dakle, mi ispoljavamo našu ljudskost - LT: Znam ko je Glorija Stajnam.
DžF: Znam da znaš ko je, ali verujem da -
(Smeh)
Ne, smatram da je to sjajan citat.
Nismo bolje od mušakaraca, prosto ne moramo da dokazujemo muževnost.
A to je zaista važno.
LT: Međutim muškarci su tako stopljeni s kulturom
da im je udobno u patrijarhatu.
A mi moramo nešto da promenimo.
DžF: Ženska prijateljstva su poput obnovljivih izvora energije.
LT: Pa, to je uzbudljivo kod ove teme.
Zato što naša prijateljstva -
ženska prijateljstva su prosto skokovi u sestrinstva,
a sestrinstvo može da bude veoma jaka sila,
da podari svetu,
da bude ono što bi trebalo da bude -
ono što ljudima očajnički treba.
PM: Zato razgovaramo o tome
jer su ženska prijateljstva,
kao što si rekla, Džejn,
obnovljivi izvori energije.
Pa, kako da iskoristimo tu moć?
DžF: Pa, žene su najbrže rastuća populacija u svetu,
naročito starije žene.
I, ako bismo upregli našu snagu, mogle bismo da promenimo svet.
I znate šta? Moramo.
(Aplauz)
I moramo to da uradimo što pre.
A jedna od stvari koje moramo da uradimo -
a mi to, kao žene, možemo -
za početak, nekako smo podesili potrošačke standarde.
Moramo manje da trošimo.
Mi u zapadnom svetu moramo manje da trošimo
i kada kupujemo stvari, treba da kupujemo stvari lokalnog porekla,
kada kupujemo hranu, treba da kupujemo hranu koja je uzgajana lokalno.
Mi smo ti koji moramo da budemo nezavisni od tržišta.
Moramo da se oslobodimo zavisnosti od fosilnih goriva.
A kompanije za fosilna goriva -
Eksons i Šel Oils i drugi negativci -
jer to jesu -
će nam reći da ne možemo to da uradimo, a da se ne vratimo u kameno doba.
Znate, da alternative prosto još uvek nisu dovoljno dobre,
a to nije istina.
Trenutno imamo države u svetu
koje uglavnom žive na obnovljivoj energiji i ništa im ne fali.
I govore nam da, ako se odviknemo od fosilnih goriva,
da ćemo se vratiti u kameno doba,
a zapravo, ako počnemo da koristimo obnovljivu energiju,
umesto što kopamo po Arktiku, umesto što kopamo -
LT: O, bože.
DžF: I da ne kopamo po naftnom pesku Alberte -
Je li tako?
Bićemo -
imaćemo više demokratije i više poslova i biće više opšteg dobra,
a žene su te koje će da predvode.
LT: Možda imamo impuls da započnemo treći talas feminističkog pokreta
s našim sestrinstvima širom sveta,
s ženama koje ne vidimo, ženama koje nikad ne srećemo,
ali se na taj način udružimo
jer -
Aristotel je rekao -
većina ljudi -
ljudi bi umrli bez muških prijatelja.
Glavna reč ovde je "muških".
Smatrali su da bi prijateljstva trebalo da budu među jednakim,
a žene nisu smatrane jednakim -
DžF: Grci nisu smatrali čak ni da imamo duše.
LT: Ne, baš tako. To vam pokazuje samo koliko je ograničen bio Aristotel.
(Smeh)
I sačekajte, ne, ovo je najbolji deo.
Znači, znate, muškarcima su sada potrebne žene.
Planeti su potrebne žene.
Ustavu SAD-a su potrebne žene.
Mi nismo čak ni u Ustavu.
DžF: Govoriš o Amandmanu o jednakim pravima.
LT: Baš tako.
Džastis Ginzberg je rekla nešto u smislu -
u svaki ustav koji je napisan od završetka Drugog svetskog rata,
uvrštena je odredba kojom su žene proglašene građanima jednakog statusa,
međutim u našem nije tako.
Pa bi bilo dobro početi odatle.
Veoma, veoma blago -
DžF: Upravo tako.
(Aplauz)
A rodna ravnopravnost je poput plime,
podigla bi sve brodove, ne samo žene.
PM: Potrebni su nam novi uzori kako bismo to postigli.
Kako da budemo prijatelji,
kako da razmišljamo o moći drugačije,
kao potrošači,
kao građani sveta
a zbog ovoga su Džejn i Lili
uzori za ženska prijateljstva -
na dugi vremenski period,
pa čak i kad se povremeno ne slažu.
Hvala vam.
Havala vam obema.
(Aplauz)
DžF: Hvala.
LT: Hvala vam.
DžF: Hvala vam.
(Aplauz)